Taxi-bestuurder doodgeskiet in Pta-woonbuurtFoto: Verskaf. ŉ Taxi-bestuurder is in Centurion doodgeskiet. Russel Meiring, woordvoerder van ER24, het gesê die voorval het Woensdagmiddag in Hendrik Verwoerdrylaan in Centurion plaasgevind. “Ons het die man aangetref waar hy ŉ paar meter weg van sy taxi in die gras lê. Hy het ŉ skietwond aan sy bors gehad,” het Meiring gesê. “Die polisie was reeds op die toneel, besig om dit af te sper.” Die man het geen tekens van lewe getoon nie en hy is op die toneel dood verklaar. Die polisie ondersoek die saak.